Александър Блок
Нощ след нощ… И улица пустинна…

Превод от руски: Петър Велчев, 1992

chitanka.info

Нощ след нощ… И улица пустинна.

        Все така е то!

За кого ли горда и невинна

        беше ти? Защо?

Влажна капе от стрехи мъглата.

        Ще ми се, жесток,

за двубой покана да запратя

        даже на възбог.

Щастие тук няма! — Всеки знае

        в този свят проклет.

Затова за кой ли път в ръка е

        стиснал пистолет!

Но живеят, смеят се, и плачат те —

        и за кой ли път!

Ден след ден… Решена е задачата:

        всички ще умрат.

1908

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.